Faralyna Idris

Faralyna Md. Idris (lahir 5 Januari 1991) merupakan seorang pelakon wanita Malaysia. Beliau memulakan kerjaya lakonan pada 2009 menerusi drama Kisah Kaisara 2 arahan Aziz M. Osman, yang merupakan drama pertama lakonannya. Seterusnya namanya melonjak naik ketika membintangi drama Asmara arahan Heykal Hanifah sehingga dicalonkan di Anugerah Bintang Popular Berita Harian 2010 bagi kategori Pelakon Baru Wanita Popular sebagai Top 20.

Kerjaya 
Sejak kematian ibunya, Jalaliah "Julie" Ismail, Faralyna dan keluarganya mula mengalami masalah kewangan. Pernah satu ketika dulu beliau ponteng sekolah kerana malu tidak membayar yuran kerana beliau bersekolah di sekolah swasta. Atas saranan Norsiah Ramli, ibu kepada pelakon Diana Danielle yang merupakan satu sekolah dengannya menyarankan agar Faralyna menceburi bidang lakonan untuk menyara diri. Pada mulanya Faralyna ingin mencuba dan pergi menghadiri uji bakat untuk drama terbaru Aziz M. Osman. Tidak disangka Aziz menyukai lakonannya. Disitulah bermulanya kerjaya Faralyna. Antara drama yang pernah dibintanginya dan memegang watak utama adalah Sutera Cinta, Kali Kedua, Fira Ayuni, Kampus, Dingin Lavenda, Asmara, Asmara 2, Rawan, Fajar Aiman dan banyak lagi.

Kehidupan peribadi
Beliau sebelum ini pernah menjalin hubungan dengan pelakon Hairul Azreen (kini berkahwin dengan Hanis Zalikha) sekitar 2011 dan merancang untuk berkahwin. Namun, hubungan mereka berakhir pada Februari 2013. Beliau berkahwin dengan jurugambar Muhammad Fikri Abdullah pada 12 Disember 2014, majlis perkahwinan pasangan ini diadakan di Cruise Tasik Putrajaya. Pasangan ini sebelum ini mengikat tali pertunangan pada Mei selepas berkenalan selama dua tahun.

Hasil perkongsian hidupnya dengan Fikri, Faralyna dikurniakan dua cahaya mata perempuan, Fira Anggun yang dilahirkan pada 29 Oktober 2015 dan Fira Ayu yang dilahirkan pada 21 Jun 2018.

Filemografi

Filem

Drama

Telefilem

Televisyen

Anugerah dan pencalonan

Catatan

Rujukan

Pautan luar
 

Kelahiran 1991
Orang hidup
Pelakon wanita Malaysia
Orang Malaysia berketurunan Melayu
Muslim Malaysia
Orang dari Perak
Pelakon wanita Malaysia abad ke-21
Pelakon televisyen Malaysia
Pelakon filem Malaysia